cyanic-selkie/wikianc huggingface dataset:
Ժոզեֆին Սկրիվեր
Գործունեություն
Մինչ այս օրը նա քայլել է շուրջ 300 շոուներում, ներառյալ Շանել, Օսկար դե լա Ռենտա, Dolce & Gabbana, Դոնա Կարան, Ջորջիո Արմանի, Մարկ Ջեյկոբս, Դիան վոն Ֆուրստենբերգ, Մայքլ Կորս, Ռալֆ Լոուրեն, Վերսաչե, Թոմի Հիլֆիգեր, Էլի Սաաբ, Վերա Վանգ, Բալման, Բեջլի Միշկա, Սելին, Քրիստոֆեր Կեին, Ջիամբատիստա Վալի, Լուի Վիտոն, Ջիլ Սանդեր, Նինա Ռիչի, Ռոչաս, Ռոլան Մուղե, Մաքս Մառա, Ֆիլիպ Լիմ, Կարոլինա Հերերա, Մուգլեր, Զակ Պոզեն, Կենեթ Կոլ, Victoria's Secret, IRFE, Գայ Լառոչ, Ռոբերտո Կավալի, Էմիլիո Պուչի, Տրուսսարդի, Էմպորիո Արմանի, Ports 1961, Ալբերտա Ֆերետի, Dsquared2, Թոմ Ֆորդ, Բարբարա Կասասոլա, Մեթյու Վիլիամսոն, Լ՛Վրեն Սկոտ, Ջերեմի Սկոտ, Թակուն Պանիչգուլ, Յիգալ Ազրուել, Մոնիք Լուիե, Ջեյսոն Վու, Լանվին, Ջոն Ռոչա, Թեմփերլի Լոնդոն, Էրդեն, Կլեմենտս Ռիբեիրո, Դենիս Բասսո, Ռիմ Ակրա, Ռալֆ Ռուչի, Ռիչարդ Չաի, Ակրիս, Վալենտին Յուդաշկին, Հուսեին Չալայան, Բոտեգա Վենետա, Վիկտորիա Բեքհեմ, Քլոե, Ալեքսիս Մաբիլ, Պակո Ռաբան, Ժիամբատիստա Վալլի, Կաշառել, Ջոն Գալիանո, Վանեսսա Բրունո, Մոսկինո, Դերեկ Լամ, Joseph Altuzarra, Ռիչարդ Նիկոլ, Ռիկ Կրակով, Ռոդարտ, Դու–Ռի Չանգ, Պիտեր Սոմ, Ֆենդի, Գիլես, Ջագր, Ազեդին Ալայա, Էտրո, Ստելլա Մակքարթնի և այլք ։
Իր գործունեության ընթացքում գովազդել է հայտնի բրենդներ H&M, Դիոր, Գուչի, Բալգրի, DKNY, Մայքլ Կորս, Բալման, MAC Cosmetics, Արմանի Էքսչենջ, Կարեն Միլլեն, Մաքս Մառա, TOPTEN, Թոմի Հիլֆիգեր, Իվ Սեն Լորեն, Կալերես, Թոմ Ֆորդ, Շու Ուեմուրա, Էնդրյու Մարկ, G-Shock, Victoria's Secret և հայտնվել է ամսագրերում և դրանց շապիկներին, ինչպիսիք են՝ Marie Claire, Vanity Fair, V, Interview, L'Officiel, Vs․, W, Allure, իտալական, գերմանական, ռուսական, չինական, ճապոնական, ավստրալիական, բրազիլական և ամերիյան Vogue, ինչպես նաև դանիական, իտալական, շվեդական և ֆրանսիական Elle, և բրիտանական, լեհական, մեքսիկական, արաբական և ամերիկյան Harper's Bazaar միջազգային համարների շապիկներում։
Նարինե Առաքելյան
Առաքելյան Նարինե Ալեքսանի, ազատամարտիկ, կապավոր։
Ժոզեֆին Սկրիվեր
Գործունեություն
Աշխատել է Մարիո Տեստինոյի հետ՝ Մայքլ Կորսի գովազդի համար, Սթիվեն Մեիսելի հետ՝ իտալական Vogue–ի, Թիմ Ուոլկերի հետ՝ ամերիկյան Vogue–ի, Գրեգ Կադելի հետ՝ գերմանական Vogue–ի, Թերի Ռիչարդսոնի հետ՝ H&M–ի և Պատրիկ Դեմանշելիեի հետ՝ Դիորի համար։
Նարինե Առաքելյան
1991-1992 թվականներին մասնակցել է գյուղի ինքնապաշտպանական մարտերին։ Մարտական գործողությունների ժամանակ ազատամարտիկներին զինամթերք է հասցրել, կատարել կապավորի դեր։ Երբ անհնար է դարձել դիրքերին մոտենալը, Նարինեն իր շան վրա կապել-տեղավորել է զինամթերք և ուղարկել ազատամարտիկներին։ Հակառակորդը սպանել է շանը, 16-ամյա Նարինեն ինքն է զինամթերք հասցրել ազատամարտիկներին։ Հերթական անգամ դիրքերից վերադառնալիս զոհվել է։
Ժոզեֆին Սկրիվեր
Գործունեություն
Սկրիվերը հայտնվել է Victoria's Secret–ի կատալոգներում և քայլել բրենդի ցուցադրություններում՝ սկսած 2013 թվականից։ Երեք տարի հետո՝ 2016 թվականի փետրվարին հայտարարվեց, որ Սկրիվերը նրանց նոր պայմանագրային Հրեշտակն է ։
Նարինե Առաքելյան
Կատեգորիա:Հայ ազատամարտիկներ
Ժոզեֆին Սկրիվեր
Անձնական կյանք
Սկսած 2013 թվականից նա կապերի մեջ է The Cab երաժշտական խմբի մեներգչի՝ Ալեքսանդր Դը Լեոնի հետ։ Նրանք 2014 հուլիսին միասին աշխատեցին իտալական Elle ամսագրի համար ։
Ծանոթագրություններ
Կատեգորիա:Մոդելներ այբբենական կարգով Կատեգորիա:1993 ծնունդներ Կատեգորիա:Ապրիլի 14 ծնունդներ Կատեգորիա:Դանիացի մոդելներ Կատեգորիա:Դանիացի կին ակտիվիստներ
Հայ-լիխտենշտայնյան հարաբերություններ
Հայաստանի և Լիխտենշտայնի Իշխանապետության միջև դիվանագիտական հարաբերությունները հաստատվել են 2008 թ. մայիսի 7-ին։
Իրավապայմանագրային դաշտ
Արձանագրություն Հայաստանի և Լիխտենշտայնի Իշխանապետության միջև դիվանագիտական հարաբերություններ հաստատելու մասին։
Արտաքին հղումներ
Կատեգորիա:Հայ-լիխտենշտայնյան հարաբերություններ
Քալիլո
Քալիլո (ქალილო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1000 մետր բարձրության վրա։ Շրջկենտրոն Դուշեթից հեռու է 40 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Ստարայա Պորուբյոժկա
Ստարայա Պորուբյոժկա (Старая Порубёжка), գյուղ Ռուսաստանի Սարատովի մարզի Պուգաչովսկի շրջանի կազմում։
Բնակչությունը վերջին գրանցված տվյալներով կազմում էր 2000 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1530 թվականին հիմնադրված բնակավայրեր Կատեգորիա:Ռուսաստանի Սարատովի մարզի Պուգաչովսկի շրջանի բնակավայրեր
Պոմպեոսի թատրոն
Պոմպեոսի թատրոն (Theatrum Pompeii, Teatro di Pompeo), Հին Հռոմի առաջին քարե թատրոնը, կառուցվել է Գնեոս Պոմպեոսի հրամանով մ. թ. ա. 61 թվականին տարած իր հաղթանակից հետո։ Թատրոնը վերջնականապես պատրաստ է եղել միայն մ. թ. ա. 55 թվականին ։ Թատրոնը տեղավորում էր քառասուն հազար հանդիսական։ Կառուցված լինելով հունական ճարտարապետության մոտիվներով, նախատիպ է եղել Հռոմեական կայսրության տարածքում հետագայում կառուցված թատրոնների և ամֆիթատրոնների համար։
Հռոմի Սենատի համար այն եղել է կուրիա, որտեղ անցկացվել են Սենատի ժողովները։ Այստեղ մ. թ. ա. 44 թվականին սպանվել է Հուլիոս Կեսարը։ Ներկայումս պահպանվել են ավերակները։
Պատմություն
Եղել է Հռոմի առաջին մշտական թատրոնը։ Մինչ Պոմպեոսի թատրոնի կառուցումը, Հռոմն ունեցել է միայն ժամանակավոր թատրոններ ու ամֆիթատրոններ, որոնք կառուցվում էին փայտից և կարող էին հեշտությամբ հավաքվել և քանդվել։ Պոմպեոսն առաջինն էր, որը ոգեշնչվելով հունական թատրոնների ճարտարապետությամբ, որոնք տեսել էր Լեսբոսում, որոշում է կառուցել քարե թատրոն։ Թատրոնը կառուցվում է Մարսի անունը կրող դաշտում ։ Այն ունեցել է քառասունհինգ մետր բարձրություն, այսինքն՝ բարձրությամբ հավասար է եղել Հռոմի Կապիտոլիումին և վերջինիս նման ունեցել է «սուրբ բլուրի» խորհրդանշական դեր։ Ցիցերոնի նամակներից, որոնք գրվել են մ. թ. ա. 55 թվականին, հայտնի է դառնում, որ թատրոնի բացման կապակցությամբ կազմակերպվել են աննախադեպ խաղեր։ Այդ իրադարձությունը տեղի է ունեցել Պոմպեոսի ծննդյան օրը՝ սեպտեմբերի 29-ին։
Թատրոնը վերանորոգվել է մ. թ. ա. 32 թվականին Ավգուստիանոս կայսեր օրոք, հետագայում նաև նրան հաջորդող կասրերի՝ Տիբերիանոսի, Դոմիցիանոսի, Դիոկլետիանոսի օրոք ։ Եղել է ոչ թե պարզապես թատրոն, այլ բազմաբովանդակ համալիր, որը ներառել է շատրվաններով հարուստ զբոսայգի, առանձին սենյակներ, որտեղ ներկաները կարող էին դիտել արվեստի ամենատարբեր գործեր, որոնք Պոմպեոսն իր հետ բերում էր արշավանքներից։ Թատրոնի ամենաբարձր կետը եղել է Վեներայի տաճարը, քանի որ, ըստ ավանդության, հենց Վեներան է եղել Պոմպեոսի երկնային հովհանավորը, նրա անձնական աստվածությունը, ուստի Պոմպեոսը թատրոնը նվիրել է հենց Վեներա աստվածուհուն ։
Նկարագրություն
Թատրոնի կիսաշրջանաձև ճակատը կազմված է եղել տրավերտին քարով պատրաստված բաց կամարաշարքերից։ Թատրոնի ներքին շքեղ հարդարանքը եղել է հիմնականում մարմարից։ Այնտեղ եղել են արվեստի բազմաթիվ գործեր, որոնցից մի քանիսը հայտնաբերվել են, այդ թվում և Հերկուլեսի բրոնզաձույլ արձանը, որը գտնվում ե Վատիկանի թանգարանում։
Թատրոնի բազմահարկ բեմում կանգնեցվել են Ապոլլոնի և մյուսների արձանները, որոնցից երկուսը պահպանվել և հասել են մեր օրեր։ Դրանցից մեկը գտնվում է Լուվրում, իսկ մյուսը՝ Նեապոլի ազգային հնագիտական թանգարանում։ Բեմի հետևում կառուցվել է արվեստի գործերով զարդարված սյունասրահ, որի հակառակ կողմում եղել է ուղղանկյուն շինություն, որտեղ կանգնեցված է եղել Պոմպեոսի արձանը։
Սյունասրահից մնացել է միայն արևելյան կողմը։ Սյունասրահի կենտրոնում եղել է շատրվաններով ու արահետով զբոսայգի, որի հետքերը միայն վերջերս են հայտնաբերվել հնէաբանների կողմից։
Հոդվածներ և գրքեր
Կատեգորիա:Հին Հռոմի ճարտարապետություն Կատեգորիա:Հռոմի տեսարժան վայրեր
Մալոմիխայլովսկոե
Մալոմիխայլովսկոե (Маломихайлівське), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1868 թվականին։
2001 թվականի տվյալներով Մալոմիխայլովսկոե գյուղում բնակվում էր 54 մարդ։ Բնակավայրը զբաղեցնում է 0,223 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզնեգովատոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1868 թվականին հիմնադրված բնակավայրեր
Պայուսի
Պայուսի (Pajusi), գյուղ Էստոնիայի Յիգևամաա նահանգի Պայուսի շրջանում։
2011 թվականի տվյալներով գյուղում բնակվում էր 71 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պայուսի շրջանի բնակավայրեր Կատեգորիա:Էստոնիայի գյուղեր
Տոկբերդինո
Բնակչությունը 2009 թվականին գրանցված տվյալներով կազմում էր 520 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բակալինսկի շրջանի բնակավայրեր
Քարաուլեբի
Քարաուլեբի (ქარაულები), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1000 մետր բարձրության վրա։ Շրջկենտրոն Դուշեթից հեռու է 6 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Հայերը Նիկոսիայում
Նիկոզիայում հայերն սկսել են հասաաավել IV-V դդ.։ XII դ., երբ կիպրոսահայ համայնքը ստվարացել է, այստեղ ստեղծվել է եպիսկոպոսություն։ ХП-XV դդ. Նիկոգիայում հիշվում են «Արմենիա» թաղը, «Հայոց դռները»։ XVII-XIX դդ. համայնքն անկում է ապրել։ Վերստին աշխուժացել է XX դ. սկզբին, երբ քաղաքում հաստատվել են Մեծ եղեռնից փրկված և Կիլիկիայից փախած հայեր։ Կիպրոսի կառավարության, մասամբ էլ Եվրոպայի մի շարք եկեղեցական կազմակերպությունների օժանդակությամբ Նիկոզիայի Ակրոպոփս թաղամասի Արմենիա պողոտայի վրա 1981-ին կառուցվել է Ս. Աստվածածին հայկական եկեղեցին, «Նարեկ» ազգային վարժարանը, առաջնորդարանը, ակումբներ, Գալայճյան ծերանոց-հանգստյան տունը (կառուցվել է Արամ և Պետրոս Գալայճյան եղբայրների միջոցներով՝ ի հիշատակ իրենց ծնողների)։ Ներկայումս (2003) Նիկոգիայում բնակվում է շուրջ 1200 հայ։
Աղբյուրներ
ն Կատեգորիա:Նիկոսիա
Դդմիկ
Դդմիկ, կարծրակեղն դդումի թփուտային այլատեսակ։ Միամյա, միատուն բույս է՝ ուղիղ, չճյուղավորված ընձյուղներով։ Ծաղիկները միասեռ են, մեկական, դեղին։ Պտուղը գլանաձև է, մատղաշ վիճակում՝ բաց կանաչավուն, փափուկ կեղևով, հասունանալիս կեղևը կարծրանում է։ Դդմիկը վաղահաս Է։ Հավաքում են 7-10 օրական, մանր, նուրբ կեղևով, չհասունացած սերմերով պտուղները։ Օգտագործվում է զանազան ճաշատեսակների մեջ և պահածոների արդյունաբերությունում (խավիար, տապակած և լցոնած պահածոներ), հասունացած պտուղը՝ որպես կեր։ Ցանում են վաղ գարնանը (համեմատաբար ցրտադիմացկուն է), իսկ Արարատյան դաշտում՝ նաև ամռանը և աշնանը՝ թթու դնելու համար։
Բուժիչ նշանակություն
Դդմիկը հարուստ է բջջանյութով, որի շնորհիվ ուժեղանում են աղիքների գալարակծկանքը, և այդպիսով ակտիվանում է մարսողությունը։ Այն բարենպաստ է ազդում արյունաստեղծման վրա։
Ծանոթագրություններ
Կատեգորիա:Դդմազգիներ
Ֆորմիա
Ֆորմիա (իտալ.` Formia), կոմունա Իտալիայում, գտնվում է Լացիո մարզի Լատինա գավառում ։ Բնակչությունը` 36842 մարդ (2005), բնակչության խտությունը՝ 505 մարդ/կմ², տարածքը՝ 73 կմ², փոստային ինդեքսը՝ 04023, հեռախոսային կոդը՝ 0771։
Քաղաքի կարգավորման հովանավորը Սուրբ Հովհաննես Մկրտիչն է։
Ծանոթագրություններ
Կատեգորիա:Իտալիայի քաղաքներ
(6652) 1991 SJ1
(6652) , աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 16-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,643872 ա. մ., առավելագույնը մոտենում է 2,1818 ա. մ. հեռավորության վրա և հեռանում 3,1059 ա. մ. ։ Արեգակի շուրջ մեկ ամբողջական պտույտ է կատարում 1570,21 երկրային օրվա ընթացքում, իր ուղեծրով շարժվելով միջինում 0,229268 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,16° անկյուն։
Սալըկա
Սալըկա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Գյուղն ավերվել իսկ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։
XX դարի սկզբին ուներ մոտ 40 տուն` 350 հայ բնակչով։
Բնակչության հիմնական զբաղմունքը անասնապահություն, այգեգործություն, հացահատիկի մշակություն, արհեստներն ու առևտուրն էր։
Սալըկան ուներ հայկական եկեղեցի։
Գյուղն ուներ վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Հայաստանի Բարձրագույն խումբ 2005 (ֆուտբոլ)
«Հայաստանի Բարձրագույն խումբ 2005-ը Հայաստանի ֆուտբոլի առաջնության Բարձրագույն խմբի 14-րդ առաջնությունն է։ Այն սկսվել է 2005 թվականի ապրիլի 12-ին և ավարտվել նույն թվականի նոյեմբերի 6-ին ։
Անվանափոխումներ
«Կոտայք» ՖԱ → «Էսթեղլալ-Կոտայք» ՖԱ
Առաջին շրջան
<FONT color="red">1</FONT> Մնացած հանդիպումներում գրանցվել են 0-3 պարտություն։
Գրականություն
Բարձրագույն խումբ 2005
Ստարայա Պուստին
Ստարայա Պուստին (Старая Пустынь), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Բնակչությունը 2009 թվականին գրանցված տվյալներով կազմում էր 40 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Արզամասկի շրջանի բնակավայրեր
Ջեքսոն Ռետբոուն
Մոնրո Ջեքսոն Ռետբոուն V (Monroe Jackson Rathbone V, ), ամերիկյան դերասան և «100 Monkeys» երաժշտական խմբի անդամ։ Ավելի հայտնի է դարձել Ջասպեր Հեյլի դերում Ստեֆանի Մայերի «Մթնշաղ» վեպի էկրանավորումից հետո։
Կենսագրություն
Ջեքսոնը ծնվել է 1984 թվականի դեկտեմբերի 14-ին Սինգապուրում Ռենդիի և Ջեքսոն Ռետբոուն IV-ի ընտանիքում։ Հոր աշխատանքի պատճառով նրա մանկությունը անցել է մի վայրից մյուսը տեղափոխվելով։ Նա ապրել է տարբեր վայրերում՝ սկսած Ինդոնեզիայից մինչև Միդլենդ շրջանը։
Դերասանական խաղը նա սովորել է Միդլենդի թատրոնում։ Միդլենդում նա նաև սովորել է խաղալ բասկետբոլ, ֆուտբոլ, բեյսբոլ և ամերիկյան ֆուտբոլ։ Ջեքսոնը սովորել է Միչիգանի միջնակարգ դպրոցում, այնտեղից էլ սկսել է հետաքրքրվել դերասանական արվեստով։ Այնուհետև ավարտելով դպրոցը Ջեքսոնը որոշել էր ընդունվել Շոտլանդական թագավորական ակադեմիա, սակայն նա մեկնել է Լոս Անջելես, որպեսզի նկարահանվի լիամետրաժ ֆիլմերում։ Այստեղ նա դիմել է The Walt Disney Company կինոընկերությանը, որտեղ դեր է ստացել Beautiful People հեռուստասերիալում։
2012 թվականի փետրվարին հայտնի է դարձել, որ Ջեքսոն Ռետբոունը և իր ընկերուհի Շեյլա Խաֆսադին երախայի են սպասում։ Երեխան ծնվել է 2012 թվականի հուլիսի 5-ին։ Նրան անվանել են Մոնրո Ջեքսոն Ռետբոուն VI։
Նույն թվականին Ջեքսոնը թողել է «100 Monkeys» խումբը։ Այդ խումբը այժմ կրում է «Pink Fuzzy Animals» անվանումը։ Կարելի է ասել, որ խմբից հեռանալու պատճառը որդու ծնունդն է եղել։
Ուղևորություն դեպի Ամերիկա
Ուղևորություն դեպի Ամերիկա (Coming to America), ամերիկյան ֆիլմ։
Սյուժե
Աֆրիկյան Զամունդա պետության միակ արքայազնը՝ Ջոֆեր Ակիմը (Էդի Մերֆի), ցանկանում է ինքն իր համար կին գտնել և այդ նպատակով գնում է Ամերիկա իր ընկերոջ և ծառայի՝ Սեմմիի (Արսենիո Հոլ) հետ։ Նյու Յորքում արքայազնը ընտրում է ամենանորաձև և թանկարժեք թաղամասը՝ «Կուինսը»։ Կնոջ որոնումները ստիպեցին արքայազնին խաղալու սովորական աշխատող տղայի կերպար՝ պանդոկում, որտեղ նրան շատ էր դուր գալիս տիրոջ դուստրը։ Աղջկա մտքով անգամ չէր էլ անցնում, որ նա արդեն պոտենցիալ արքայադուստր էր։
Վախեցած արքան գալիս է Նյու Յորք և ուղորդվում է դեպի «Կուինս»...
Ծանոթագրություններ
Կատեգորիա:Ամերիկյան արկածային ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:1988 ֆիլմեր Կատեգորիա:Ջոն Լենդիսի ֆիլմեր Կատեգորիա:Paramount Pictures ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան բադի մուվի կինոկատակերգություններ Կատեգորիա:Ամերիկյան ռոմանտիկ ֆիլմեր
Մուրախովկա
Մուրախովկա (Мурахівка), գյուղ Ուկրաինայի Նիկոլաևի մարզի Բերեզնեգովատոեի շրջանում։
2001 թվականի տվյալներով Մուրախովկա գյուղում բնակվում էր 879 մարդ։ Բնակավայրը զբաղեցնում է 1008 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզնեգովատոեի շրջանի բնակավայրեր Կատեգորիա:Ուկրաինայի գյուղեր
Մաունա Կեա աստղադիտարան
Մաունա Կեա աստղադիտարան (Mauna Kea Observatory, աստղադիտարանի կոդը` — «568»), աստղադիտարան ԱՄՆ-ի Հավայի նահանգում, Հավայի կղզու վրա գտնվող Մաունա-Կեա հրաբխի գագաթին, ծովի մակերևույթից 4190 մ բարձրության վրա։ Աստղադիտարանը հանդիսանում է միջազգային նախագիծ, որին մասնակցում են մի շարք հետազոտական կենտրոններ։ Աստղադիտարանի սարքավորումները և շինությունները տեղաբաշխված են 212 հեկտար տարածքի վրա, հատուկ օգտագործման նշանակություն ունեցող տարածքում, որը նաև կոչվում է «աստղագիտական տարածք» և մտնում է Մաունա-Կեա գիտական արգելոցի կազմի մեջ ։ Աստղագիտական տարածքը ստեղծվել է 1967 թվականին, տարածքը ճանաչված է որպես հատուկ նշանակության տարածք, և հավայան մշակույթի պահպանման կարևորագույն նշանակություն ունի և ենթակա է պահպանման համաձայն պատմական հուշարձանների պահպանման մասին օրենքի։ Աստղադիտարանի տարածքը կառավարվում և հանձնվում է վարձով Հավայիի համալսարանի կողմից։
Աստղադիտարանի տեղաբաշխումը չափազանց հարմար է տեսանելի և ինֆրակարմիր սպեկտրներում օպտիկական դիտարկումների համար, քանի որ հեռու է կողմնակի լուսային խաթարումներից։ Երկնքի դիտարկումներ կատարելու համար նաև օժանդակում է աստղադիտարանի մեծ տեսադաշտը, ցածր խոնավությունը, մաքուր օդը, բարենպաստ եղանակային պայմաններն ու հասարակածին մոտ տեղաբաշխումը ։
Հիմնադրում
Ապոլոն ծրագրի արդյունքում ստացված լուսանկարների հետազոտության արդյունքում պարզվեց, որ դրանք ունեին շատ ավելի բարձր որակ քան Երկրի մակերևույթին տեղակայված ցանկացած աստղադիտակից ստացվածները։ Սա դրդեց Ջերարդ Կոյպերին սկսել որոնումներ այնպիսի տեղաբաշխման, որը կլիներ չոր, և թույլ կտար կատարել բարձր որակի դիտարկումներ տեսանելի և ինֆրակարմիր սպեկտրներում ։ Որոնումները կատարվել են Չիլիում և Հավայան կղզիներում։ Մաուի կղզու Հալեկալա հրաբխի գագաթին կատարված չափումները խոստումնալից էին, սակայն այն տեղաբաշխված էր ոչ բավարար բարձր, և հաճախակի ծածկվում էր ամպերով։
Կոյպերը սկսեց դիտարկել որպես հնարավոր լուծում Հավայի կղզու վրա գտնվող Մաունա-Կեա հրաբուխը, որը կղզու վրա գտնվող ամենաբարձր լեռն է։ Չնայած այն հանգամանքին, որ հրաբխի գագաթը հաճախ ծածկված է ձյունով, այնտեղ օդը չոր է ։ Փորձարկումները տեղում ցույց տվեցին, որ պայմանները չափազանց բարենպաստ են ինֆրակարմիր դիտարկումների համար։ Կոյպերը համոզեց Հավայան կղզիների նահանգապետ Ջոն Բարնսին հրաբխի գագաթ տանող հողածածկ ճանապարհ կառուցել, որտեղ էլ նա կառուցեց ոչ մեծ աստղադիտակՊուի Պոլիախու գագաթի վրա ։ Այս գագաթը երկրորդն էր բարձրությամբ, ամենաբարձր կետը համարվում էր սուրբ հող, և Կոյպերը չհամարձակվեց այնտեղ կառուցողական աշխատանքներ կատարել ։ Այնուհետև Կոյպերը փորձեց ստանալ ՆԱՍԱ-յի աջակցությունը այստեղ կառուցելու համար ավելի մեծ և հզոր աստղադիտակ, բնակելի տարածքներ և այլ օժանդակ կառույցներ։ ՆԱՍԱ-ն իր հերթին հայտարարեց բաց մրցույթ այս նախագիծը իրականացնելու համար։ Հավայիի համալսարանի ֆիզիկայի պրոֆեսոր Ջոն Ջեֆերիսը դիմեց այդ մրցույթին համալսարանի անունից ։ Ջեֆրիսը հայտնի էր դարձել Սակրամենտոյի աստղադիտարանում կատարված աշխատանքով։ Համաձայն նրա ներկայացված ծրագրի առաջարկվում էր կառուցել լեռան վրա երկու մետրանոց աստղադիտակ ՆԱՍԱ-ի և համալսարանի կարիքները բավարարելու համար։ Ջեֆրիսը և Հավայիի համալսարանը մրցույթի արդյունքներով շահեցին ՆԱՍԱ-յի պայմանագիրը, ինչը Կոյպերին բակացրեց, նա համարում էր, որ «իր լեռը» իրենից «գողացվել է» ։ Կոյպերը հրաժարվեց իր աստղադիտակից Մաունա-Կեայի վրա և մրցակցությունից և տեղափոխվեց Արիզոնա նահանգ ՆԱՍԱ-յի մեկ այլ նախագծի վրա աշխատելու համար։
Ջեֆրիսի թիմի կատարած փորձարկումները ցույց տվեցին, որ դիտարկումների համար լավագույն տեղաբաշխումը գագաթի հարևանությամբ է, և որ Մաունա-Կեայի պայմանները իդեալական են գիշերային դիտարկումների համար, ոչ միայն նոսր օդի պատճառով, այլ նաև անընդհատ պասսատների և ծովի մեջ տեղակայման պատճառով։ Ջեֆրիսը կառուցեց 2,24-մետրանոց աստղադիտակ այս տեղում։ Շինարարությունը սկսվեց 1967 թվականին, իսկ 1970 թվականին աստղադիտակը սկսեց աշխատել ։
Զարգացում
Հետազոտողների այլ խմբեր սկսեցին հարցումներ կատարել աստղադիտարանի տարածքի վարձակալության համար։ 1970 թվականին ԱՄՆ ռազմաօդային ուժերը և Լոուելի աստղադիտարանը այստեղ կառուցեցին երկու 0,6-մետրանոց աստղադիտակ։ 1973 թվականին Կանադան և Ֆրանսիան պայմանագիր կնքեցին Մաունա-Կեա լեռան վրա 3,6-մետրանոց CFHT աստղադիտակի կառուցման մասին, սակայն տեղական կազմակերպությունները սկսեցին բողոքել աստղադիտարանի ազդեցության մասին շրջակա միջավայրի վրա։ Այս բողոքի գործողությունները հանգեցրեցին նրան, որ Հողի և բնական ռեսուրսների վարչությունը 1977 թվականին մշակեց և հրապարակեց հողի օգտագործման պլան, որը համալրվեց 1980 թվականին։ 1982 թվականին Հավայիի համալսարանի հոգաբարձուների խորհուրդը հաստատեց աստղադիտարանի տարածքում գիտական շինությունների զարգացման պլանը ։ 1998 թվականին աստղադիտարանին պատկանող 823 հեկտար տարածքը փոխանցվեց «Մաունա Կեա սառցե դարաշրջանի արգելոցին» (Mauna Kea Ice Age Reserve): 1982 թվականին հաստատված պլանը փոփոխվեց 2000 թվականին, որի արդյունքում սպասարկումը երկարաձգվեմ մինչև 2020 թվականը, տարածքից 212 հեկտարը առանձնացվում էր աստղագիտական հետազոտությունների համար, իսկ մնացած 4356 հեկտարը առանձնացվում էր «գնության և մշակույթի պահպանության համար»։ Հետագայում այդ պլանը վերանայվեց, որպեսզի հանգստացնեն հավայան հասարակությանը, ովքեր կարծում էին, որ տեղացի բնակչության համար մեծ մշակութային նշանակություն ունեցող լեռան հետ պատշաճ հարգանքով չեն վարվում ։
2012 թվականի դրությամբ Մաունա-Կեա գիտական արգելոցի տարածքում տեղակայված են 13 տարբեր գործիքներ, որոնք ֆինանսավորվում են 11 երկրների կողմից։ Այն հանդիսանում է աշխարհում տեսանելի, ինֆրակարմիր և ենթամիլիմետրանոց ալիքների սպեկտրների տիրույթներում դիտարկումներ կատարելու համար հարմար լավագույն աստղադիտարաններից մեկը ։ Աստղադիտարանում գտնվող 9 աստղադիտակները աշխատում են տեսանելի և ինֆրակարմիր սպեկտրի տիրույթներում, 3-ը ենթամիլիմետրանոց ալիքների սպեկտրում և մեկը ռադիոտիրույթում։ Աստղադիտակենրի հայելիների չափերը 0,9-ից 25 մետր են (համեմատության համար Հաբլը ունի 2,4-մետրանոց հայելի ): Աստղադիտարանում նախատեսվում է կառուցել նոր աստղադիտակներ, այդ թվում՝ Երեսունմետրանոց աստղադիտակը (TMT) : Այսօր գոյություն ունեցող 13 աստղադիտակներից երեքը կամ չորսը պետք է քանդվեն, որպեսզի տեղ ազատեն Երեսունմետրանոց աստղադիտակի համար, սա կլինի աստղադիտարանի տարածքում կառուցվելիք վերջին ազատ տարածքը աստղադիտակի համար ։
2006 թվականի երկրաշարժ
2006 թվականի հոկտեմբերի 15-ին աստղադիտարանից ոչ հեռու տեղի ունեցավ երկրաշարժ։ Ցնցումների արդյունքում աստղադիտարանի որոշ սարքեր ստացան փոքր վնասվածքներ JCMT աստղադիտակը երկրաշարժի պահին կատարում էր Երկրի գրավիտացիոն դաշտից իր շեղման չափումը, և այդ պահին գրանցել է երկրաշարժը իր թեքման տվիչներով ։ Կեկի աստղադիտարանի CFHT աստղադիտակը կանգնեցրեց աշխատանքները մինչև հոկտեմբերի 19 ։
Կառավարում
Հավայի նահանգի Հողի և բնական ռեսուրսների վարչությունը 1968 թվականին ստեղծեց Մաունա-Կեա արգելոցը և հանձնեց այն վարձով Հավայիի համալսարանին ։ Համալսարանը կառավարում է այս տարածքը և հանձնում է այն վարձով մի քանի միջազգային նախագծերի, որոնք արդեն իսկ ներդրել են այստեղ ավելին քան 2 միլիարդ դոլար գումար ։ Այս պահին գործող վարձակալության պայմանագրի գործողության ավարտից հետո, 2033 թվականին, 40—45 քառակուսի կիլոմետր տարածքը կանցնի Հավայի նահանգի օգտագործմանը ։
Տեղաբաշխում
Աստղադիտարանի Խաղաղ օվկիանոսում մեկուսացված տեղաբաշխումը և բարձրությունը դարձնում են Մաունա Կեա աստղադիտարանը Երկրի վրա գտնվող աստղադիտարաններից լավագույնը դիտարկումներ կատարելու համար, հատկապես տեսանելի, ինֆրակարմիր և ենթամիլիմետրանոց տիրույթներում։
Հաճախորդների համար նախատեսված կայանը գտնվում է 2800 բարձրության վրա։ Մաունա-Կեա լեռը այնքան բարձր է, որ հաճախորդներին խորհուրդ է տրվում այս կայանում կանգ առնել առնվազն 30 րոպե, որպեսզի նրանք հարմարվեն մթնոլորտային պայմաններին ճանապարհը շարունակելու համար։ Գիտանակնները հաճախ կանգ են առնում Hale Pōhaku-ում 8 կամ ավելի ժամով։ Որոշ աստղադիտակների հետ աշխատանքը պահանջում է հետազոտողներից անցկացնել կայանում ամբողջ գիշերը։
Աստղադիտարանի գործիքներ
Աստղադիտարանի տարածքում տեղադրված աստղադիտակները ֆինանսավորվում են տարբեր երկրների կողմից։ Հավայիի համալսարանը ուղղակիորեն կառավարում է երկու աստղադիտակ։ Աստղադիտարանի տարածքում գտնվող 12 շինությունները պարունակում են 13 աստղադիտակներ, որոնք տեղադրված են Մաունա-Կեայի գագաթի շուրջ՝ Առանձնացված են տեղեր Երեսունմետրանոց աստղադիտակի և Pan-STARRS ծրագրի աստղադիտակների համար։ UKIRT և UH88 աստղադիտակները նախատեսվում է քանդել ։
Բողոքներ աստղադիտարանի դեմ
Հավայի նահանգի նահանգապետի և օրենսդիրների ոգևորությունը աստղադիտարանի զարգացման մասով և դրա համար մեծ տարածքների առանձնացումը առաջացրին Հավայի կղզու Հիլո քաղաքում բողոքի ալիք։ Բնիկ հավայացիները հավատում էին, որ ասըղադիտարանի գտնվելու վայրը սուրբ է, և որ լեռան վրա շինարարությունը, նույնիսկ գիտական նպատակներով պղծում է այդ սրբավայրը։ Բնապահպանները անհանգստանում էին այս վայրում բնակվող հազվագյուտ թռչունների մասին, իսկ Հիլոյի բնակիչները աստղադիտարանի գմբեթների տեսքի պատճառով։ Քաղաքապետարանում տեղի ունեցած հավաքների ընթացքում Ջեֆրիսը համոզեց հասարակությանը, ցույց տալով աստղադիտարանի հետ կապված ֆինանսական օգուտները և կղզու իմիջի լավացումը ։ Այնուամենայնիվ աստղադիտարանի հակառակորդների քանակը շարունակում էր աճել ։ Երկար տարիների ընթացքում այս առճակատումը շարունակվում էր, որը ինքնին գիտության շահերի և բնագիտական ու մշակութային շահերի բախման խոսուն օրինակ է ։
Այսօր Մաունա Կեա աստղադիտարանը իրենից ներկայացնում է աստղագիտական դիտարկումների խոշորագույն հարթակ։ Հավայան մշակույթում նրա ունեցած կարևորագույն նշանակության պատճառով աստղադիտարանի տարածքը պաշտպանվում է պատմական հուշարձանների պահպանության ԱՄՆ օրենքով, սակայն աստղադիտարանին թույլ է տրված զարգանալ ։
Արտաքին հղումներ
Կատեգորիա:Աստղադիտարաններ ԱՄՆ-ում
Պայուստի
Պայուստի (Pajusti), գյուղական ավան Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղական ավանում բնակվում էր 658 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիննի շրջանի բնակավայրեր Կատեգորիա:Էստոնիայի գյուղական ավաններ
Յակոբ Բյոմե
Յակոբ Բյոմե (Jakob Böhme, ), գերմանացի քրիստոնեական միստիկ, տեսանող և աստվածաբան։
Վաղ տարիներ
Յակոբ Բյոմեն ծնվել է Գյոռլիցին մերձ Ալտզայդենբերգում 1575 թ.-ին. մահացել է 1624 թ.-ի նոյեմբերի 24-ին, Լաուզիտցում։ Իր ինքնակրթության ընթացքում լութերյան Աստվածաշնչի և գերմանացի միստիկների հետ համատեղ ուսումնասիրել է Միջնադարի մեծագույն գիտնականներից մեկի՝ ալքիմիկոս Թեոֆրաստ Պարացելսուսի (1493-1541) երկերը։ Միանգամայն ինքնուրույն յուրացրել է բնափիլիսոփայական և կրոնա-միստիկական գիտելիքների ահռելի մի ծավալ։ Իր սոցիալական վիճակով լինելով կոշկակարական մի արհեստանոցի տերը՝ նա տիրապետում էր այնպիսի խորունկ և ինքնատիպ մի մտքի, որ, հատուկ ոչ մի կրթություն չստանալով, այդուամենայնիվ, կարողացավ դառնալ Նոր ժամանակի փիլիսոփայության նախակարապետը և հիմնադիրը, ում համար, ինչպես ասում է Հեգելը, «ամաչելու կարիք չկա»։ Յակոբ Բյոմեն վառ օրինակն է այն իրողության, որ ոչ թե կոշկակարը պետք է ամաչի, որ զբաղվում է փիլիսոփայությամբ, այլ թեկուզ և «պրոֆիսիոնալ» այն փիլիսոփան, ում արածը ընդամենը… կոշկակարություն է։
Կյանքի ակտիվ շրջան
Հայտնի «տեսիլքը», որը Բյոմեն ունենում է 25 տարեկանում (իր կոշկակարական արհեստանոցում աշխատելիս՝ նա հանկարծ արևի ողջ սկավառակը տեսնում է անագե ափսեի վրա արտացոլված), նրան օժտում է «բնության նվիրական խորքերը թափանցելու» շնորհով։ Բյոմեն մի տեսակ վերին ցուցում է ստանում, որը նրա իսկ խոստովանությամբ, սահմանում է նրա մտքի և կյանքի հետագա ողջ ուղղվածությունը։ Նա այդ և հետագայում «ոմն անծանոթի հետ» իր մի քանի խորհրդավոր հանդիպումների մասին երկար ժամանակ լռում է՝փորձելով ինքը իր մեջ իմաստավորել դրանց խորհուրդը։ Միայն 25 տարի անց՝ 1612 թվականին է նա համարձակվում իր աստվածային գիտելիքը բացել մարդկանց առաջ՝ գրելով իր առաջին՝ «Արշալույսը ծագելիս» գիրքը, որը տարածվում է ձեռագիր վիճակում և հետագայում, նրա մահվանից հետո, նրա հրատարակչի և հավատարիմ աշակերտի՝ Բալթազար Վալտերի կողմից ստանում է նաև «Aurora» անվանումը և հրատարակվում իբրև «Aurora կամ Արշալույսը ծագելիս»` «Փիլիսոփայության, աստղագիտության և աստվածաբանության արմատ կամ մայր` հավաստի հիմամբ»։ Ժամանակակիցների կողմից «տևտոնական փիլիսոփա» (այն ժամանակ միստիցիզմը ոչ առանց հիմքի կոչվում էր «տևտոնական փիլիսոփայություն») անվանյալ Բյոմեն, Մարթին Լութերի նման, կարծում էր, որ մարդու փրկությունը ոչ արտաքին բարի գործերով է, ոչ էլ անգամ Աստծուն արտաքնապես «աջակցելով», այլ միայն սրտի անենաներքին հավատով։ Քանզի առանց ներքին, հոգևոր վերածնունդի (մետանոյա) բարի գործերը ոչ մի արժեք չունեն։ Ոչ վերացական սքոլաստիկ ուսյալությունը, ոչ էլ, առավել ևս, մարդկային հեղինակության արտաքին իշխանությունն է ի վիճակի Հավիտենական Սկզբի վերականգնմանը, որը, ըստ Բյոմեի, մարդկային ցեղը ինչ-որ ժամանակ կորցրել է։ - Դրան ի զորու է միայն և միայն ներքին մարդու վերածնունդը։
Նա համոզված էր, որ գիտնականները և աստվածաբանները, պապերն ու կարդինալները աղավաղել են քրիստոնեությունը։ «Ով է փոխել Քրիստոսի ճշմարիտ, մաքուր վարդապետոթյունը և մշտապես ու ամենուր հարձակվել նրա վրա։ Գիտնականները, պապերը, կարդինալները, եպիսկոպոսներն ու անվանի մարդիկ։ Ինչու է աշխարհը հետևել նրանց։ Որովհետև նրանք կարևոր, ամբարտավան երևույթ են ունեցել, և նրանք սնապարծել են աշխարհի առջև։ Խելագար մի անառակ է դարձել մարդկային փչացած Բնությունը»։ Սակայն 1612 թ.-ին, «Արշալույսը» գրելու պահին, Բյոմերի համար արդեն միանգամայն պարզ է դառնում, որ «փչացած մարդկային Բնությունը» ի վիճակի չէ ներքուստ վերածնվել, հատկապես ծնունդ առնող բողոքական ուղղափառության, այդ ժամանակ հոգևորապես ցամաքած, «հետկոնկորդային» (1577) քրիստոնեության պայմաններում։ «Ինչն է, որ դեռ փակ է մնում։ Քրիստոսի ճշմարիտ վարդապետությո՞ւնը,- բանավիճորեն հարց է տալիս Բյոմեն։- Ոչ, այլ Փիլիսոփայությունն ու Աստծո խորունկ հիմունքը, երկնային երանությունը, հրեշտակների արարման հայտնությունը, սատանայի դժնդակ անկման հայտնությունը, ուրկից չարիքն է ծագում, այս աշխարհի արարումը, խորագույն հիմունքն ու խորհուրդը մարդու և այս աշխարհում բոլոր արարածների, վերջին դատաստանը և փոփոխությունը այս աշխարհի, մեռյալների հարության և հավիտենական կյանքի խորհուրդը»։
Հասուն տարիները
Գերմանացի նոր մարգարեի և բարեփոխիչի առաջին ստեղծագործության` «Aurora»-ի առաջին ձեռագիր օրինակների տարածման պահից, երբ գրքին ծանոթանում է գյորլիցյան օբեր-պաստոր Գրեգոր Ռիխտերը, Բյոմեն հայտարարվում է հերետիկոս և հայտնվում է հալածանքների մեջ. քաղաքային խորհուրդը նրան պահում է հսկողության տակ, ապա արտաքսում է քաղաքից։ Հետագայում նրան թույլատրվում է վերադառնալ հայրենի քաղաք, սակայն ձեռքը գրիչ չառնելու խոստումով։ Վեց տարի անց, հակառակ բոլոր վտանգներին, նա իրար հետևից սկսում է հրատարակել իր հիմնական երկերը` «Նկարագրություն Աստվածային էության երեք սկզբունքների» (1619), «Վասն մարդկային կյանքի երրորդության» (1620), «Վասն Հիսուս Քրիստոսի մարդեղենացման» (1620), «De Signature Rerum կամ վասն բոլոր արարածների ծննդյան և կոչման» (1622), «Mysterium Magnum կամ Մեծ Խորհուրդը» (1623), «Վասն ողորմածության ընտրության» (1623)։
Ստեղծագործության ընդհանուր ակնարկ
Յակոբ Բյոմեի բուն «ուսուցիչը» «ողջ բնությունն է»։ Նրա ներսում է «ծնունդը», որը մարդուն վերածնում է աստվածային գիտելիքի մեջ։ Մարդը աշխարհը ուսումնասիրում է, որպեսզի ինքը դառնա աշխարհը։ Թեև գերբնական գիտելիքը աշխարհ է գալիս աստվածային պատկերացումից, բայց այն կարող է աշխարհ գալ միայն մարդու հետ, մարդու մեջ, ելնելով մարդուց և մարդու միջոցով։
Բնության և Աստծո փոխներթափանցում («Եթե ուզում ես խոսել Աստծո մասին` պետք է առանց հոգնելու խորհրդածես բնության ուժերի մասին»), կանացի սկզբունքի (Սոփիա) նշանակությունը իրական ճանաչողության համար (ըստ մի ավանդության՝ երբ նա իր փիլիսոփա ընկերներից մեկից առաջին անգամ լսում է Idea բառը, բացականչում է՝ "Ich sehe eine reine und himmlische Jungfrau" - «Ես տեսնում եմ մաքուր և երկնային մի կույս»), մարդու՝ ազատության կարողությունը իբրև ներքին առնչություն Նախահիմքի հետ – ահա բյոմեական մտքի առաջնությունները։
Սորըկան
Սորըկան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Ֆրեդ Դևիս
Ֆրեդ Դեյվիս (Fred Davis, ), անգլիացի պրոֆեսիոնալ սնուկերիստ և բիլիարդիստ։
Յակոբ Բյոմե
Չարը
Բյոմեի փիլիսոփայության կենտրոնակետերից է չարի խնդիրը։ Նրան ոչ նորպլատոնականների «լավատեսական» այն մեկնությունն է բավարարում, որը չարը երևութականություն և խաբկանք է համարում և անտեսում է նրա իրողությունը, ոչ էլ «հոռետեսությունը» ավանդական լութերականության, ըստ որի համաշխարհային չարը մնում էր տխուր մի իրողություն, ինչը բարոյա-կրոնական ոչ մի արդարացում չունի։ Բյոմեն փորձում է բացատրել, որ չարը Աստվածային անհատականության ինքնաբացահայտման անհրաժեշտ մի հետևանք է։ Պատանեկության օրերում տեսած և նրան ապշեցրած տեսիլքը՝ երբ արևը իր ողջ երևույթով արտացոլվել էր անագե ամանի վրա, ասես թե նրա համակարգի առանցքն է. Այն չարի մեկնությունը գտնում է նրանով, որ ամեն ինչ իր դրսևորման և հայտածման համար կարիք ունի ֆոնի, հակադրության, ամեն «այո» կարիք ունի իր «ոչ»-ին։ Սա կիրառելի է նաև աստվածային սկզբի համար։ Բյոմեն հանգում է Աստվածայինի ծագման և զարգացման մտքին։ Խոսքը ժամանակի մեջ ծննդաբանության մասին չէ – խոսել Աստծո զարգացման մասին՝ նշանակում է խոսել միայն և միայն տրամաբանական պահերի մասին, որոնցից էլ բաղկացած է Աստվածության ինքնահայտնությունը և ինքնաբացահայտումը։ «Լույսը` խավարից»։ Եվ Աստծո անձնական, գիտակցական, որոշակի գոյության համար հարկավոր է նրա հակառակադրությունը՝ խավարչտին Nichts-ը (Ոչինչ-ը)` անորոշը, անձևը, «վիհը»։ Յուրաքանչյուր հայտնություն հակառակադրություն է։ Այն իրականանում է եռյակ գործողությամբ. «չարից և բարուց անդին» տարերային կամք՝ Հոր սկիզբը. կամքի պայծառացում բանականությամբ, որը նրան որոշակի բարիքի նպատակամղվածություն է հաղորդում՝ Որդու սկիզբը. կամքի և բանականության իրական համադրություն – Սուրբ Հոգու զորությամբ։ Աստվածության այս եռյակությունը իր պատկերը գտնում է Աստվածային իմաստնության մեջ, որն էլ չորրորդ դեմքն է Աստծո մեջ, բայց սոսկ Աստվածության եռամիասնական ակտիվության խորհրդանիշը։ Նյութական աշխարհի, ինչպես և աստվածության ծագումը պայմանավորված է անհատականության դրսևորման անհրաժեշտությամբ։ Ողջ աշխարհը մինչև իր ներսը ոգեշունչ է և միավորված մոգական մի միասնությամբ. Ֆիզիկականը ամենուրեք խորհրդանշում է հոգեբանականը։ Աշխարհի արարումը հանգում է տարածա-ժամանակայնորեն մեկուսացված գոյության մեջ հոգևոր սկիզբների արտաժամանակային և արտատարածական փոխներթափանցման խզմանը։ Տարածությունն ու ժամանակը հոգևոր միասնության քայքայման աղբյուրն են։ Աշխարհում գոյություն ունեցող հոգևոր էակներից միայն հրեշտակներն են օգտվում գոյության հավիտենականությունից։ Նրանք տարածականորեն-ազատ ոգիներ են, որոնք ինքնակամ իրագործում են աստվածային սկիզբը։ Այդ ազատությունը բերել է Լուցիֆերի գլխավորությամբ հրեշտակների մի մասի անկանմանը Աստծուց։ Լուցիֆերի մեջ Բյոմեն ընդգծում է Անմեռության գիտակցությունը։ Լուցիֆերի անկումը բնության մեջ խառնաշփոթ է առաջացնում և, միաժամանակ, սկիզբ է տալիս ժամանակի ծնունդին։
Սորըկան
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Յակոբ Բյոմե
Մեղքը և փրկությունը
Աշխարհի արարչության նկարագրությամբ Բյոմեն հիմնականում ելնում է աստվածաշնչյան պատկերացումներից։ Մեղսագործությունը նախ և առաջ արտահայտվեց նրանով, որ մարդը չբավարարվեց աշխարհի նաիվորեն ամբողջական կոնկրետ ճանաչողությամբ, այլ ցանկացավ ճանաչել նրա հատկությունները՝ ռեֆլեքսիայից օգտվելով՝ դրանք վերլուծելով վերացական մտածողությամբ։ Մյուս պահը Աստծո կամքին չանսալն էր։ Ադամը անդրոգին էր՝ «սեռական տարբերություններից անդին» էակ, նրա հոգևոր հարսնացուն Երկնային Սոփիան էր։ Մեղսագործությունից հետո նրա մեջ արթնացան մարմնական ցանկությունները, և Աստված նրա համար ստեղծեց կնոջը։ Մեղքի ճակատագրական հետևանքը եղավ մահը։ Ադամը, սակայն, մեղանչեց նրանով, որ տրվեց մեղքին, բայց մեղքը արդեն կար նրանից առաջ։ Դա մեղմեց նրա մեղքը և հնարավոր դարձրեց քավությունը։ Բարու և չարի պայքարն սկսվում է արդեն պատմության ժամանակավոր ընթացքի մեջ, նախապատրաստվում է քավիչի՝ Քրիստոսի գալուստը։ Բայց փրկության ուղին աստվածության արտաքին գործունեությամբ չի պայմանավորված։ Մարդն ազատ է, և սեփական անշեջ հավատով և աղոթքով նա իր համար փրկության հնարավորություն է ստեղծում։ Առանց հավատի ներքին վերածնունդի գործերը ոչ մի նշանակություն չունեն։ Բայց նրա ձեռբերմամբ սկսվում է նաև անդադար իրական հաղթանակը չարի վրա։ Հավիտենականը մեղսագործությամբ փոխարինվել է ժամանակայինով, այժմ դարձյալ պետք է ընթանա հավիտենական սկզբի վերականգնման ընթացքը։ Երկրի վրա պետք է հաստատվի այն դրախտը, որը պետք է Ադամը տարածեր։ Պատմության ավարտը հավետենության սկիզբն է – Աստծո Արքայության հաստատումը ինչպես երկնքում, այնպես էլ երկրի վրա։ Յակոբ Բյոմեի գաղափարները իրենց ազդեցությունն են թողել այնպիսի մտածողների վրա, ինչպիսիք են Քրիստիան ֆոն Ռոզենռոթը, Ֆրանց ֆոն Բաադերը, Յոհան Համանը, Նովալիսը, Հեգելը, Շելլինգը, Նիկոլայ Բերդյաևը, Վլադիմիր Սոլովյովը, Դեմյոն Ֆրանկը և այլն։
Ֆրեդ Դևիս
Ծնվել է Չեստերֆիլդում (Դերբշիր)։ Ջո Դևիսի փոքր եղբայրն է։
Յակոբ Բյոմե
Մեղքը և փրկությունը
«Նրա (գերմանացի առաջին փիլիսոփայի) հիմնական գաղափարը ամեն ինչ մի բացարձակ միության մեջ պահելու ձգտումն է - բացարձակ աստվածային միությունը և բոլոր ներհակությունների միավորումը Աստծո մեջ... Բյոմեի հիմնական միտքն է, որ Ունիվերսումը բոլոր իրերի մեջ մ ի աստվածային կյանք է - ավելի պարզ` որ Աստծո եզական էությունից է հավիտենապես ծնվում բոլոր զորությունների և որակների բովանդակությունը՝ Որդին, ով ճառագում է այդ զորություններում. ուժերի սուբստանցի հետ այդ Լույսի միությունը Աստվածն է » (Գ.Վ. Ֆ. Հեգել)։
Հաղթանակ (Երևանի թաղամաս)
Հաղթանակ, թաղամաս Երևան քաղաքում։ Նախկինում թաղը կրել է Չորրորդ գյուղ անվանումը։ Թաղամասը վերանվանվել է 1947 թվականին՝ ի պատիվ Հայրենական մեծ պատերազմում մեր ժողովրդի տարած հաղթանակի։ Գտնվում է Մալաթիա-Սեբաստիա համայնքում։ Մինչև 1965 թ. տարածքն ընդգրկված էր Էրեբունի վարչական շրջանի կազմում։
Փողոցներ
Հաղթանակ թաղամասն ընդգրկում է հետևյալ փողոցները․
Տես նաև
Կատեգորիա:Մալաթիա-Սեբաստիա վարչական շրջանի թաղամասեր
Դոսսիբայ Պատել
Դոսսիբայ Ռուստոմջի Կովասջի Պատելլ, հետագայում հայտնի էր որպես Դոսսիբայ Ջեհանգիր Ռատանշաու Դաբաբհոյ, հնդիկ մանկաբարձ և գինեկոլոգ, որը 1910 թվականին դարձել է Անգլիայի վիրաբույժների թագավորական քոլեջի (RCS) առաջին կին անդամը։
Լիլիթ Պետրոսյան
Լիլիթ Սլավայի Պետրոսյան, Հայաստանի պետական գործիչ, Բարձրաստիճան պաշտոնատար անձանց էթիկայի հանձնաժողովի անդամ։
Պարգևներ և դասային աստիճաններ
Անկուսակցական է։
Դոսսիբայ Պատել
Հնդկաստանում նախնական բժշկական գիտելիքներ ստանալուց հետո, սովորելու նպատակով վեց տարի անց է կացրել Լոնդոնում։
Լիլիթ Պետրոսյան
Ընտանիք
Լիլիթ Պետրոսյանի հայրն է ՀՀ տնտեսական մրցակցության պաշտպանության պետական հանձնաժողովի անդամ Սլավա Պետրոսյանը։
Դոսսիբայ Պատել
Հնդկաստան վերադառնալուն պես իր կարիերան շարունակել է որպես մանկաբարձ և գինեկոլոգ, միջնորդել է նվազեցնել մանկական մահացությունը։ Այս դերում ակտիվորեն անդամակցել է տարբեր ընկերություննեերի՝ դառնալով նախ Բոմբեյի մանկաբարձական և գինեկոլոգիական ընկերության և հետագայում Հնդկաստանի բժշկական կանանց ասոցիացիայի նախագահ։
Վաղ կյանք
Դոսսիբայ Պատելը ծնվել է 1881 թվականի հոկտեմբերի 16-ին Պարսից հարուստ ընտանիքում և հաճախել Բոմբեյի (այժմ՝ Մումբայ) Միս Մոուսի անվան աղջիկների դպրոցը ։ Պատելը ծագումով եղել է Հնդկաստանի Ֆորտ Բոմբայ նահանգի Նավսարա Չեմբերս քաղաքից ։ 1903 թվականին ավարտել է բժշկական կրթությունը Բոմբեյի Գրանթ բժշկական քոլեջում, որտեղ Պատելը ստացել է մագիստրոսի աստիճան ։ Այնուհետև օգնել է Սըր Թեմուլջի Նարիմանին և բժիշկ Մասինեին Բոմբեյում, նախքան ծնողներին համոզելը որպեսզի թույլ տալ նրան արտասահմանում սովորել ։
Կյանքը Լոնդոնում
Պատելը չորս տարի սովորել է Թագավորական անվճար հիվանդանոցում (Լոնդոնի կանանց բժշկության դպրոց) և 1910 թվականի մայիսին դարձել է առաջին կինը, որը դարձել է վիրաբույժների թագավորական քոլեջի անդամ (MRCS) : Պատելը 1910 թվականին ստացել է վիրաբույժի բակալավրի աստիճան Լոնդոնի համալսարանում։ Եղել է առաջին կին ուսանողը Այվի Էվելին Վուդվորդ համալսարանում  ։
Կարիերա
1912 թվականին Հնդկաստան վերադառնալուն պես՝ որպես Դոսսիբայ Ջեհանգիր Ռատանշաու Դաբաբհոյ սկսել է կարիերան մանկաբարձության և գինեկոլոգիայի ոլորտում՝ առանձնահատուկ հետաքրքրություն ցուցաբերելով գինեկոլոգիական չարորակությունների նկատմամբ  ։ Պատելը առաջին մարդն էր Հնդկաստանում, որը գնել, տիրապետել և տարածել է ռադիումը  ։ 1924 թվականին Դոսսիբայը զեկույց է ներկայացրել մանկական մահացության մասին, որում իր կարծիքն է հայտնել այն մասին, որ մանկական մահացության դեպքերի ավելի քան երկու երրորդը կարելի է կանխել, և հանրագիր Է ներկայացրել նման դեպքերի թվի կրճատման մասին։ Նաև քննարկել է մայրական մահացության հարցը և կողմ է եղել հղիության և ծննդաբերության ընթացքում հսկողությանը։
Երկրորդ համաշխարհային պատերազմի տարիներին ծառայել է Կարմիր խաչի ընկերության Բոմբայ մասնաճյուղում ։
Պատելը եղել է Բոմբեյի մանկաբարձագինեկոլոգիական ընկերության հիմնադիրներից մեկը՝ դառնալով նրա պատվավոր համատեղ քարտուղարը, ապա՝ նախագահը։ 1955 թվակակնին նախագահել է Համահնդկական մանկաբարձագինեկոլոգիական 8-րդ Կոնգրեսում։ 1937-1947 թվականներին լինելով Հնդկաստանի բժշկական կանանց ասոցիացիայի նախագահ 1942-1946 թվականներին Բհորեի կոմիտեում զբաղվել է առողջապահության զարգացման հարցերով։
Նաև պատվավոր վիրաբույժ խորհրդատու է եղել Կամա և Իբլեսս հիվանդանոցներում ։
Տոկուր
Տոկուր (Токур), քաղաքատիպ ավան Ռուսաստանի Ամուրի մարզի Սելեմջինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1064 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1939 թվականին հիմնադրված բնակավայրեր Կատեգորիա:Ռուսաստանի Ամուրի մարզի Սելեմջինսկի շրջանի բնակավայրեր
ՄԱԿ-Կանայք
ՄԱԿ-ի Գենդերային հավասարության և կանանց հզորացման կառույց (United Nations Entity for Gender Equality and the Empowerment of Women, հայտնի է նաև որպես ՄԱԿ-Կանայք UN Women), ՄԱԿ-ի մի կազմակերպություն, որի նպատակն է ողջ աշխարհում խթանել կանանց և աղջիկների կարիքների բավարարումը։ Կանանց և աղջիկների հավասարությունը ոչ միայն մարդու հիմնարար իրավունքներից է, այլ նաև սոցիալական և տնտեսական անհրաժեշտություն։
2010 թվականին Միավորված ազգերի կազմակերպության Ընդհանուր վեհաժողովը միաձայն կողմ քվեարկեց գենդերային հավասարության և կանանց իրավազորման միավոր ստեղծելուն։ «ՄԱԿ-Կանայք» կառույցը գործել են 2011 թվականի հունվարից ։ Ներկայիս գործադիր տնօրենը Ֆումզիլե Մլամբո-Նգյուկան է (Հարավային Աֆրիկա)։ Ինչպես UNIFEM-ը նախկինում, այնպես էլ «ՄԱԿ-Կանայքը» ՄԱԿ-ի Զարգացման խմբի անդամ է ։
Գլխավոր գրասենյակը գտնվում է ԱՄՆ-ում, Նյու Յորք 1119։
Պատմություն
ՄԱԿ-ի Գլխավոր ասամբլեայի 63/311 բանաձևին ի պատասխան, 2006 թվականի հունվարին Գլխավոր քարտուղարը ներկայացրեց A/64/588 զեկույց, որն ուներ «Գենդերային հավասարության և կանանց հզորացման համար համապարփակ համալիր առաջարկություն» վերնագիրը։ Իր զեկույցում Գլխավոր քարտուղարը վճռել է, որ այս գործով պետք է զբաղվի այլ՝ առանձին կազմակերպություն, և ՄԱԿ-ի մյուս կազմակերպությունները պետք է ազատվեն գենդերային հարցերով զբաղվելու պատասխանատվությունից։ «ՄԱԿ-Կանայք» կառույցը համախմբեց ՄԱԿ-ի չորս գործակալությունների և գրասենյակների՝ ՄԱԿ-ի Կանանց զարգացման հիմնադրամի, Կանանց առաջընթացի բաժնի, Գենդերային հարցերով հատուկ խորհրդականի գրասենյակի և կանանց առաջընթացի համար ՄԱԿ-ի Վերապատրաստման և գիտահետազոտական ինստիտուտի առկա մանդատները և գործառույթները։
Բացի այդ, Գլխավոր քարտուղար Բան Կի-Մունը ՄԱԿ-Կանայք կառույի հիմնադրման կապակցությամբ ասել է․ Այս կառույցի տարեկան տարեկան սկզբնական բյուջեն կազմում է 500 միլիոն դոլար ։
ՄԱԿ-ի անդամ երկրների, կանանց խմբերի և քաղաքացիական հասարակության միջև երկար տարիներ տևած բանակցություններից հետո ահա 2010 թվականի հուլիսի 2-ին Գլխավոր ասամբլեան միաձայն ընդունել է 64/289 բանաձևը` ստեղծելով ՄԱԿ-ի Կանայք կառույցը, որում միավորել է միավորել ՄԱԿ-ի Կանանց զարգացման հիմնադրամի (DAW), կանանց առաջընթացի համար ՄԱԿ-ի Վերապատրաստման և գիտահետազոտական ինստիտուտի (INSTRAW, հիմնադրվել է 1976 թվական), Գենդերային հարցերի և կանանց առաջընթացի հատուկ խորհրդատուի գրասենյակի (OSAGI, 1997 թվականին) և ՄԱԿ-ի Կանանց զարգացման հիմնադրամի (UNIFEM, հիմնադրվել է 1976 թվականին) մանդատները։
Գլխավոր քարտուղար Բան Կի Մունը հայտարերել է շարժման հիմնադրման մասին, ասելով, որ նա.
2010 թվականի սեպտեմբերի 14-ին հայտարարվել էր, որ Չիլլի նախկին նախագահ Միշել Բեչելեթը նշանակվել է ՄԱԿ-Կանայք կառույցի գործադիր տնօրենի պաշտոնին ։ Տարբեր պետություններ աջակցել են նման մարմնի ստեղծմանը և դիմավորել են Բեչելեթին որպես տնօրեն ։ Միավորված ազգերի կազմակերպության 65-րդ Գլխավոր վեհաժողովի բացման ժամանակ գլխավոր բանավեճի ժամանակ համաշխարհային առաջնորդները իրենց գոհունակությունն են ներկայացրել նման մարմնի ստեղծման և «կանանց հզորացնելու» մտադրության վերաբերյալ, ինչպես նաև ողջունել են Բեչելեթի դիրքորոշումը որպես պաշտոնակալության ղեկավար ։ 2011 թվականի մարտի 11-ին կանադացի Ջոն Հենդան և հնդիկ Լակշմի Պուրին առաջին անգամ նշանակվել են ՄԱԿ-ի գլխավոր քարտուղարի օգնականի մակարդակով գործադիր տնօրենի տեղակալի պաշտոնում ։
2016 թվականին Միավորված ազգերի կանանց կազմակերպությունը Թաիլանդում կազմակերպել է GEM-TECH մրցանակաբաշխություն (խոսնակ՝ Սարիտա Ռագուվանչի) ։
Մանդատ
«ՄԱԿ-Կանայք» կառույցի նպատակն է ողջ աշխարհում խթանել կանանց և աղջիկների կարիքների բավարարումը, նպաստել գենդերային հավասարությանը աշխարհի տարբեր մասերում։
Կառույցի հիմնական գործառույթները հետևյալն է․
Ծանոթագրություններ
Կատեգորիա:ՄԱԿ Կատեգորիա:ՄԱԿ-ի կողմից հիմնված կազմակերպություններ Կատեգորիա:2010 հիմնադրումներ Կատեգորիա:Գենդերային հավասարություն
Տիգրան Սարգսյան (ազատամարտիկ)
Տիգրան Սարգսի Սարգսյան (, Երևան), հայ ազատամարտիկ, ազգային-ազատագրական շարժման ակտիվ մասնակից։
1982 թ.-ին ավարտել է Երևանի թիվ 162 միջնակարգ դպրոցը՝ գերազանց գնահատականներով և օրինակելի վարքով։ 1983 թ.-ին զորակոչվել է Խորհրդային բանակ և ծառայությունն անցկացրել Լվովում տեղաբաշխված Հայկ Բժշկյանի (Գայի) անվան «Երկաթյա դիվիզիայում»։ Եղել է հրետանու հետախուզական ջոկի հրամանատար։ 1985 թ. զորացրվել է և նույն տարում ընդունվել Երևանի պետական համալսարանի իրավաբանական ֆակուլտետի երեկոյան բաժանմունքը։ 1988 թ.-ին ազգային-ազատագրական շարժման ակտիվ մասնակից էր։ 1988 թ. ապրիլ ամսին հիմնադրել «Մեծ Հայք» հայրենասիրական կազմակերպությունը։ 1989 թ.-ին իր զինակից ընկերների հետ՝ «Մեծ Հայք», «Ազատություն», «Նորք» հայրենասիրական կազմակերպությունների միացման շնորհիվ ստեղծել է «Տիգրան Մեծ» ասոցացիան և ընտրվել խորհրդի անդամ։ 1990 թ. փետրվարի 15-ին Տիգրան Սարգսյանի համահեղինակությամբ հայտարարվեց հռչակագիր-ծրագիրը, որով սկիզբ դրվեց «Մեծն Տիգրան» աշխարհազորային գնդի կազմավորմանը։ Իր մարտական օրհնությունը գունդը ստացավ Սիսիանի ինքնապաշտպանական մարտերի ժամանակ՝ Տեր Տիրայր Սահրադյան քահանայի կողմից, իսկ ինքն ընտրվեց գնդի շտաբի պետ, ռազմական խորհրդի անդամ։ Տիգրանը տիրաետում էր զենքի բոլոր տեսակներին, լեռնային և անտառային վայրերի մարտավարությանը, ռազմական հետախուզության սկզբունքներին։ Առանձնակի պահանջկոտություն էր ցուցաբերում գնդի կամավորների ընտրության հարցում՝ առաջնային համարելով մարտիկի բարոյակամային հատկանիշները։ Ստեղծել էր մարտիկների հանդերձավորման, ուսուցման և պատրաստման կուռ համակարգ։ Մեծ ջանքեր էր ներդնում գնդի բարոյահոգեբանական մակարդակի և մարտունակության բարձացման վրա։ Այդ նպատակով Արայի լեռան վրա ստեղծել էր ռազմամարզական բազա, որտեղ աշխարհազորայինները նախնական պատրաստություն էին անցնում լեռնային և անտառային վայրերի մարտավարությունից, ուսումնասիրում աշխատանք, ինժեներական և կապի պատրաստություններ։
1989-1991 թվականներին մասնակցել է ՀՀ Արարատի, (Երասխավանի), Վայքի, Սիսիանի, Գորիսի (Խնձորեսկի, Կոռնիձորի), Նոյեմբերյանի պաշտպանական մարտերին։
1990 թ.-ին մշակել և իրականացրել է հյուսիսային Արցախի Շահումյանի շրջանի Էրքեջ, Մանաշիդ, Բուզլուխ գյուղերի ինքնապաշտպանական մարտերը։ Նրա ծրագրով այնտեղ կառուցվել էր հզոր և հակառակորդի կողմից անխոցելի ռազմական բազա, որտեղից իրականացվում էին գրոհային գործողությունները։ 1990 թ. նոյեմբերին ընտրվել է Երևանի քաղաքային խորհրդի պատգամավոր, աշխատանքներն անցկացրել իրավաբանական հանձնաժողովի կազմում։
1991 թ. նոյեմբերի 30-ին հակառակորդի Թոդան գյուղի կրակակետերի վերացման գործողության ժամանակ ծանր վիրավորվել է ականի պայթյունից։
Զոհվել է 1991 թ. դեկտեմբերի 9-ին Էրքեջում։
Տիգրան Սարգսի Սարգսյանը Արցախյան ազատամարի զինված պայքարի կազմակերպման հիմնադիր առաջամարտիկներից էր և տաղանդավոր ղեկավարը, Հայ ազգի ռազմահայրենասիրական ոգու բարձրացման, ինքնիշխան պետության և ազգային բանակի ստեղծման ջատագովը։ 1996 թ.-ին, ՀՀ անկախության հռչակման 5-րդ տարեդարձի առթիվ Հայաստանի Հանրապետության պաշտպանության և Արցախի ազատագրման պայքարում ունեցած բացառիկ դերի համար Տիգրան Սարգսի Սարգսյանը հետմահու պարգևատրվել է ՀՀ 1-ին աստիճանի «Մարտական խաչ» շքանշանով, ԼՂՀ, մայրական երախտագիտություն Արցախի քաջորդիներինե հուշամեդալով։
Թաղված է Երևանում՝ Եռաբլուրում։
Աղբյուրներ
Կատեգորիա:Հայ ազատամարտիկներ Կատեգորիա:1965 ծնունդներ Կատեգորիա:Ապրիլի 27 ծնունդներ Կատեգորիա:1991 մահեր Կատեգորիա:Դեկտեմբերի 9 մահեր Կատեգորիա:Եռաբլուր պանթեոնում թաղվածներ
Վալյե դե Լոսա
Վալյե դե Լոսա (Valle de Losa), քաղաք Իսպանիայում։ Մտնում է Բուրգոս պրոնվիցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Ալֆոնս դե Բուրգոս շրջանում։ Նրա տարածքը գրավում է 126,467 կմ², իսկ բնակչությունը կազմում է 600 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 120 կմ հեռավորության վրա։
Ծանոթագրություններ
Կատեգորիա:Իսպանիայի բնակավայրեր
Ստարայա Պուստոշ
Ստարայա Պուստոշ (Старая Пустошь), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վսևոլոժսկի շրջանի բնակավայրեր